open-index/open-wikipedia-markdown huggingface dataset:
Γριγράκι

Το **γριγράκι** είναι επαγγελματικό αλιευτικό εργαλείο της κατηγορίας των μικρών διχτυών, αποτελώντας παραλλαγή μικρού γριγρί σε πολλά μέρη της ελληνικής επικράτειας.

## Γενικά
Το εργαλείο αυτό χρησιμοποιείται μόνο από σκάφος κυρίως για μικρά βάθη (ρηχοπατιές) και ιδίως σε απάγκιους όρμους - κόρφους στην αλιεία αφρόψαρων αλλά και βυθόψαρων (πατόψαρων) πλην πετρόψαρων, όπως π.χ. σπάρους, κέφαλους, μαρίδες, μανάλια κ.λπ.
Το γριγράκι διαφέρει από το γριγρί κατά το μήκος και το πλάτος (ύψος) του και στο χρόνο χρήσης, δηλαδή μόνο κατά τη διάρκεια της ημέρας.

## Περιγραφή
Το δίχτυ του εργαλείου αυτού φέρει στη μία κατά μήκος πλευρά σχοινί περασμένο σε διάτρητους φελλούς, ή προσδεμένους σ΄ αυτό κατά διαστήματα μικρούς πλωτήρες στην δε έτερη πλευρά ομοίως σχοινί χοντρότερο που φέρει διάφορα βάρη, συνηθέστερα μολύβδινα, και κατά διαστήματα κρίκους (κοινώς χαλκάδες ή κουλούρια) μέσα από τους οποίους διέρχεται συρματόσχοινο. Κατά τη ρίψη του διχτυού (καλάρισμα) τούτο λαμβάνει κάθετη διάταξη ως προς το επίπεδο του βυθού ως δίχτυνο πέτασμα με τους φελλούς πάνω και τα βάρη κάτω. Το δε καλάρισμα γίνεται κυκλικά έτσι ώστε το τέλος του διχτυού να φθάσει στο αρχικό σημείο ρίψης έχοντας συμπληρώσει ένα κύκλο με μήκος περιφέρειας όσο το μήκος του εργαλείου. Όταν αυτή η κίνηση ολοκληρωθεί αρχίζει το λεγόμενο στιγγάρισμα δηλαδή το κλείσιμο του κάτω μέρους του διχτυού τραβώντας με βίντσι το συρματόσχοινο που φέρεται μέσα από τους κρίκους και παράλληλα και το σχοινί που φέρει τους φελλούς όπου και τελικά γίνεται η ανέλκυση του εργαλείου στο σκάφος μαζί με το αλίευμα.
Συνεπώς βασικό στοιχείο της χρήσης του είναι το σκάφος απ΄ όπου επιχειρείται να φέρει ανέμη και βίντσι.

## Προδιαγραφές
Όπως αναφέρθηκε στην αρχή το εργαλείο αυτό είναι επαγγελματικό, συνεπώς είναι απαγορευτική η χρήση του . Ομοίως και το σκάφος από το οποίο επιχειρείται η δια του εργαλείου αυτού αλιεία πρέπει να είναι εφοδιασμένο με σχετική άδεια επαγγελματικής αλιείας. Πρώτος νόμος που καθόριζε τις διαστάσεις του γριγρακιού ήταν το Βασιλικό Διάταγμα με ημερομηνία 15 Αυγούστου του 1958 σύμφωνα με το οποίο δεν έπρεπε να υπερβαίνει σε μήκος τις 150 οργιές, σε ύψος τις 15 οργιές, το μήκος ματιού (από κόμβο σε κόμβο) όχι μικρότερο των 22 χιλιοστομέτρων καθώς επίσης η χρήση του από δύσεως ηλίου μέχρι ανατολής. Γενική δε απαγόρευσή της χρήσης του ίσχυε όλο το τρίμηνο του Θέρους. Στο ίδιο διάταγμα περιλαμβάνονταν επίσης και ιδιαίτερες κατά τόπους απαγορεύσεις καθ΄ όλο το έτος που αφορούσαν διάφορους κόλπους (Ελευσίνας, Ευβοϊκού, Θερμαϊκού, Μαλλιακού, Μεσολογγίου (λιμνοθάλασσα), Πόρτο-Λάγο και σε εκβολές ποταμών.

## Παραπομπές


## Πηγές
* Νεστ. Αδριανός "Αλιευτικά Εργαλεία και Μέθοδοι Αλιείας" Πειραιάς 1987, σ.21-23.

Κατηγορία:Αλιευτικά εργαλεία
Άνθιππος

Ο **Άνθιππος** ήταν θρυλικός αρχαίος Έλληνας ποιητής και μουσικός. Δεν είναι βέβαιο αν πρόκειται για πραγματικό πρόσωπο ή όχι.

Ο φιλόσοφος της ρωμαϊκής περιόδου Ιούλιος Πολυδεύκης αναφέρει στο *Ονομαστικόν* του ότι ο Άνθιππος εφηύρε την «Λύδιον αρμονίαν». Αλλά και ο Πλούταρχος στο *Περί μουσικής* γράφει: *«[[Πίνδαρος]] δ' εν παιάσιν επί τοις [[Νιόβη]]ς γάμοις φησί Λύδιον αρμονίαν πρώτον υπ' Ανθίππου διδαχθήναι»*.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 5 (1968), σελ. 657

Ανθιππος
Ανθιππος
Κατηγορία:Ποιητές Παλαιάς Κωμωδίας
Ανδρομήδης

Το αρχαίο ελληνικό όνομα **Ανδρομήδης** (που ετυμολογικά σημαίνει «ο εκ των ανδρών σώφρων») μπορεί να αναφέρεται σε κάποιο από τα παρακάτω πρόσωπα:

* Ανδρομήδης (μυθολογία), μυθικό πρόσωπο
* Ανδρομήδης ο Αιγινήτης (4ος αι. π.Χ.), πλούσιος Αιγινήτης

Ανδρομηδης
Εθελοντική Δύναμη του Όλστερ

Η **Εθελοντική Δύναμη του Όλστερ** (αγγλικά: *Ulster Volunteer Force*, **UVF**) είναι μια πιστή στο Όλστερ παραστρατιωτική ομάδα στη Βόρεια Ιρλανδία. Ιδρύθηκε στα τέλη του 1965 ή στις αρχές του 1966 και η ονομασία της προέρχεται από τους Εθελοντές του Όλστερ, των αρχών του 20ου αιώνα. Πρώτος ηγέτης της UVF ήταν ο Γκάστι Σπενς, ένας πρώην Βρετανός στρατιώτης. Η ομάδα ανέλαβε μια ένοπλη εκστρατεία των τριάντα περίπου χρόνων, κατά τη διάρκεια Των Ταραχών. Κήρυξε κατάπαυση του πυρός το 1994 και έληξε επίσημα την εκστρατεία της το 2007, αν και ορισμένα από τα μέλη της συνέχισαν να συμμετέχουν στη βία.

Σημειώνεται ότι για το απόρρητο και την πολιτική της περιορισμένης, επιλεκτικής ένταξης, όπως δήλωσε η UVF, στόχοι της ήταν η καταπολέμηση των Ιρλανδών ρεπουμπλικανών - ιδιαίτερα του Ιρλανδικού Δημοκρατικού Στρατού - και να διατηρήσει το καθεστώς της Βόρειας Ιρλανδίας ως τμήμα του Ηνωμένου Βασιλείου. Ήταν υπεύθυνη για τουλάχιστον 500 θανάτους, η συντριπτική πλειοψηφία (πάνω από τα δύο τρίτα) από τους οποίους ήταν πολίτες από την ιρλανδική καθολική κοινότητα. Κατά τη διάρκεια της σύγκρουσης, αρκετά θανατηφόρα ήταν η βομβιστική επίθεση στο McGurk's Bar της Βορείου Ιρλανδίας το 1971, κατά την οποία σκοτώθηκαν δεκαπέντε άμαχοι. Από το 1969 η ομάδα είχε επίσης πραγματοποιήσει επιθέσεις στη Δημοκρατία της Ιρλανδίας. Η πιο θανατηφόρα από αυτές ήταν το 1974 στις βομβιστικές επιθέσεις στο Δουβλίνο και στο Μόναχαν, στις οποίες σκοτώθηκαν 33 άμαχοι, ο υψηλότερος αριθμός θανάτων σε μία μόνο ημέρα από τη σύγκρουση. Οι απροειδοποίητες βομβιστικές επιθέσεις αυτοκινήτων είχαν πραγματοποιηθεί από τις μονάδες του Μπέλφαστ και της ταξιαρχίας του Μιντ-Όλστερ. Η ταξιαρχία του Μιντ-Όλστερ ήταν επίσης υπεύθυνη για τις δολοφονίες Μαϊάμι Σόουμπαντ το 1975, στην οποία τρία μέλη του δημοφιλούς ιρλανδικού συγκροτήματος Glenanne gang σκοτώθηκαν στο Pat Finucane Centre (PFC) από ενόπλους με στολές του βρετανικού στρατού. Δύο άνδρες της UVF κατά λάθος ανατινάχθηκαν σε αυτήν την επίθεση. Τελευταία μεγάλη επίθεση της UVF ήταν η σφαγή του Λόγκιναϊλαντ το 1994, στην οποία τα μέλη της σκότωσαν έξι Καθολικούς πολίτες σε μια αγροτική παμπ.

Η ομάδα έχει χαρακτηριστεί ως τρομοκρατική οργάνωση από το Ηνωμένο Βασίλειο, τη Δημοκρατία της Ιρλανδίας και το Στέιτ Ντιπάρτμεντ.

## Παραπομπές


## Εξωτερικοί σύνδεσμοι
* 

Εθελοντική Δύναμη του Όλστερ
Κατηγορία:Ιρλανδικές παραστρατιωτικές οργανώσεις
Ανδρούτσος (αποσαφήνιση)

Εκτός από τον επιφανή αγωνιστή οπλαρχηγό στην Επανάσταση του 1821 Οδυσσέα Ανδρούτσο, το επώνυμο **Ανδρούτσος** μπορεί να αναφέρεται σε κάποιο από τα παρακάτω πρόσωπα:

* Καπετάν Ανδρούτσος ή Ανδρέας Βερούσης ή Βερούτσος ή Μουτσανάς (1740-1797), ο πατέρας του Οδυσσέα, κλέφτης και συνεργάτης του Λάμπρου Κατσώνη
* Αναστάσιος Ανδρούτσος, πλοίαρχος, πλοιοκτήτης και αγωνιστής στην Επανάσταση του 1821 από τις Σπέτσες
* Γεώργιος Ανδρούτσος ή Κολαντρούτσος, ναυμάχος στην Επανάσταση του 1821, αδελφός του Αναστασίου
* Κυριάκος Ανδρούτσος, ναυμάχος στην Επανάσταση του 1821
* Κωνσταντίνος Ανδρούτσος (θάν. 1812), στρατιωτικός στον γαλλικό και ιταλικό στρατό
* Λεωνίδας Ανδρούτσος (1824-1837), μοναχογιός του Οδυσσέα και της Ελένης Ανδρούτσου
* Χρηστάκης Ανδρούτσος, οπλαρχηγός στην Επανάσταση του 1821 που ταυτίζεται από μερικούς ιστορικούς με τον οπλαρχηγό Χρηστάκη Καλόγερο
* Χρίστος Ανδρούτσος (1869-1935), θεολόγος και φιλόσοφος

Επίσης:

* Ελένη Ανδρούτσου, σύζυγος του Οδυσσέα
Ανδρομήδης (μυθολογία)

Με το όνομα **Ανδρομήδης** αναφέρεται στην αρχαία ελληνική μυθολογία ένας ψαράς από την Κρήτη στον οποίο κατέφυγε για να κρυφτεί η Βριτόμαρτις ή Δίκτυννα, όταν την κυνηγούσε ο βασιλιάς Μίνωας. Σύμφωνα με άλλη παραλλαγή του σχετικού μύθου, ο Ανδρομήδης, μαζί με άλλους ψαράδες, την έσωσε όταν η Βριτόμαρτις για να ξεφύγει από τον Μίνωα έπεσε στη θάλασσα. Στη συνέχεια ο Ανδρομήδης ταξίδεψε μαζί της στη νήσο Αίγινα. Αλλά όταν εκεί προσπάθησε να τη βιάσει, η Βριτόμαρτις χάθηκε μέσα στο ιερό άλσος της θεάς Αρτέμιδος. Για τον λόγο αυτό, λατρεύθηκε από τους κατοίκους της Αίγινας, ταυτιζόμενη με την Αφαία.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 5 (1968), σελ. 573

Ανδρομηδης
Βουλγαρικές βουλευτικές εκλογές Συνταγματικής Συνελεύσεως 1946

Εκλογές για τη Συνταγματική Συνέλευση διεξήχθησαν στη Βουλγαρία στις 27 Οκτωβρίου του 1946. Οι εκλογές έγιναν για να εκλέξουν τα μέλη για την 6η Εθνοσυνέλευση , επιφορτισμένη με την υιοθέτηση ενός νέου συντάγματος. Το Πατριωτικό μέτωπο, μία αντιφασιστική συμμαχία που κυριαρχείται από το Κομμουνιστικό Κόμμα Βουλγαρίας, είχε έρθει στην εξουσία το 1944 μετά από ένα πραξικόπημα. Τώρα που ο Β΄ Παγκόσμιος Πόλεμος είχε τελειώσει και η μοναρχία καταργήθηκε οι κομμουνιστές ήθελαν να υιοθετήσουν ένα νέο σύνταγμα. Οι κομμουνιστές κέρδισαν μια μεγάλη πλειοψηφία, με 53,5 τοις εκατό των ψήφων και 278 από τις 465 έδρες. Η προσέλευση των ψηφοφόρων ήταν 92,6%. Αυτό θα είναι η χαμηλότερη συμμετοχή ψηφοφόρων που οι κομμουνιστές ή το Πατριωτικό Μέτωπο θα μπορούσα να ισχυριστεί κατά τη διάρκεια των 43 χρόνων του απροκάλυπτου κομμουνισμού στη Βουλγαρία. Κατά τα επόμενα έτη, το Πατριωτικό Μέτωπο θα διεκδικήσει και θα κερδίσει τις εκλογές με ομόφωνη ή σχεδόν ομόφωνη υποστήριξη.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1957

Οι βουλευτικές εκλογές διεξήχθησαν στη Βουλγαρία στις 22 Δεκεμβρίου 1957. Το Πατριωτικό Μέτωπο ήταν ο μόνος οργανισμός για να αμφισβητήσει τις εκλογές, και οι ψηφοφόροι είχαν την επιλογή της ψήφου υπέρ ή κατά του κόμματος, με μόνο 2.076 από τις 5.206.103 έγκυρες ψήφους να ρίχνει κατά . Η προσέλευση των ψηφοφόρων φέρεται να ήταν 99,8%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Ποδόσφαιρο στους Θερινούς Ολυμπιακούς Αγώνες 1904

Στους **[[Θερινοί Ολυμπιακοί Αγώνες 1904|Θερινούς Ολυμπιακούς Αγώνες του 1904]]** στο Σαιντ Λούις διεξήχθη τουρνουά ποδοσφαίρου ανδρών, το οποίο αναγνωρίζει σήμερα η Διεθνής Ολυμπιακή Επιτροπή αλλά όχι και η FIFA καθώς δεν συμμετείχαν εθνικές ομάδες. 

Πήραν μέρος τρεις ομάδες: δύο από το Σαιντ Λούις που εκπροσώπησαν τις Ηνωμένες Πολιτείες και η Γκολτ ΦΚ από το Οντάριο που εκπροσώπησε τον Καναδά. Αρχικά, είχε προγραμματιστεί να λάβουν μέρος δύο ακόμη ομάδες από τον Καναδά, όμως δεν τα κατάφεραν. Η Μπέρλιν Ρέιντζερς αποσύρθηκε για οικονομικούς λόγους, ενώ η ομάδα του Πανεπιστημίου του Τορόντο αποκλείστηκε με σκορ 0-2 σε τοπικό αγώνα από την Γκολτ ΦΚ, η οποία τελικά προκρίθηκε στην Ολυμπιάδα.

Οι αγώνες διεξήχθησαν στο Φράνσις Φιλντ το διάστημα 16-23 Νοεμβρίου και ήταν το τελευταίο χρονικά άθλημα των Αγώνων του 1904. Οι τρεις ομάδες αντιμετώπισαν η μία την άλλη από μία φορά, με εξαίρεση την αναμέτρηση ανάμεσα στην Κρίστιαν Μπράδερς Κόλετζ και τη Σαιντ Ρόουζ Πάρις, η οποία έληξε ισόπαλη και διεξήχθη ρεβάνς λίγες ημέρες αργότερα.

Το χρυσό μετάλλιο κέρδισε εύκολα η Γκολτ ΦΚ καθώς επικράτησε των ομάδων από τις ΗΠΑ στους δύο αγώνες που έδωσε. Η Κρίστιαν Μπράδερς Κόλετζ πήρε το ασημένιο και η Σαιντ Ρόουζ Πάρις το χάλκινο.

## Συμμετέχουσες χώρες
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

*  Ηνωμένες Πολιτείες (23)
* 20px|border|Καναδάς Καναδάς (13)

## Αποτελέσματα

----

----

----

## Τελική κατάταξη

## Σκόρερ

## Πίνακας μεταλλίων

## Παραπομπές


## Εξωτερικοί σύνδεσμοι
* Λίστα νικητών μεταλλίων (Διεθνής Ολυμπιακή Επιτροπή)
* 
*
Ελληνικές αυτοδιοικητικές εκλογές 1964

Οι **ελληνικές αυτοδιοικητικές εκλογές 1964** διεξήχθησαν σε όλη την Ελλάδα την Κυριακή 5 Ιουλίου του 1964. Ήταν οι τελευταίες δημοτικές εκλογές πριν από την επιβολή του καθεστώτος της 21ης Απριλίου 1967, το οποίο εφάρμοσε δικτατορία, καταργώντας τα πολιτικά κόμματα και αναστέλλοντας τις συνταγματικές ελευθερίες του ελληνικού λαού επί μια ολόκληρη επταετία (1967-1974). Έτσι, οι επόμενες ελεύθερες δημοτικές εκλογές πραγματοποιήθηκαν έπειτα από συνολικά 11 έτη, το 1975. Στις εκλογές του 1964 υπήρξε μεγάλη πολιτική ένταση, λόγω του κλίματος πόλωσης μεταξύ Ενώσεως Κέντρου και ΕΡΕ.

## Εκλογική συνεργασία
Στις δημοτικές εκλογές του 1964 υπήρξε εκτεταμένη συνεργασία μεταξύ της τότε κυβερνώσας Ε.Κ. του Γεωργίου Παπανδρέου με την Ε.Δ.Α., κάτι που είχε ως αποτέλεσμα οι περισσότεροι δήμαρχοι που προέκυψαν να προέρχονται από το χώρο της κεντροαριστεράς. Από τη σύμπραξη αυτή περισσότερο κερδισμένη αναδείχθηκε η Αριστερά, η οποία ενίσχυσε περαιτέρω τη θέση της στο πολιτικό προσκήνιο. Αντίθετα, η ΕΡΕ σημείωσε σημαντική οπισθοχώρηση. Από τους τρεις μεγάλους δήμους, μόνο η Θεσσαλονίκη εξέλεξε ανώτατο άρχοντα την Α΄ Κυριακή, τον Κ. Τσίρο που υποστηρίχθηκε από την ΕΔΑ και την Ε.Κ. και συγκέντρωσε το 49,7% των ψήφων ξεπερνώντας κατά σχεδόν 10 ποσοστιαίες μονάδες την εκλογική βάση (40%) 

## Αδυναμία άμεσης εκλογής
Στην Αθήνα πρώτευσε (χωρίς όμως να εκλεγεί απευθείας) ο καθηγητής Νίκος Κιτσίκης (της ΕΔΑ) με 30%, έναντι των Γ. Πλυτά (Ε.Ρ.Ε.), Π. Κατσώτα (Ε.Κ.) και Άγ. Τσουκαλά. Στον Πειραιά πρώτος ήρθε ο συνδυασμός του Γ. Κυριακάκου της ΕΔΑ. Παρόμοια αποτελέσματα υπήρξαν και σε άλλες μεγάλες πόλεις, όπως στο Βόλο και στα Ιωάννινα με τον Γ. Μελανίδη, αλλά στην Πάτρα ανέλπιστα πρώτος αναδείχθηκε ο Νικόλαος Βέτσος της ΕΡΕ, οποίος όμως παραιτήθηκε τον Αύγουστο υπέρ του συμβούλου του Απ. Τσιτσάρα. Το Σεπτέμβριο του 1964 ανέλαβε οριστικά ο Θεόδωρος Άννινος. Σε όσους δήμους ή κοινότητες δεν κατέστη δυνατή η άμεση εκλογή ανωτάτων αρχόντων, διενεργήθηκαν έμμεσες εκλογές, από ψηφοφορία μεταξύ των εκλεγέντων δημοτικών /κοινοτικών συμβούλων.

## Πηγές
* ''Σαν Σήμερα: Εισβολή στη Βουλή''
* ''Ίδρυμα Γεώργιου Παπανδρέου: Δημοτικές Εκλογές 1964''
* [''Φύλλο εφημερίδας «Έθνος», της [Δευτέρα]ς 6 Ιουλίου 1964, σελ. 1, 6 & 8*]
* [http://efimeris.nlg.gr/ns/pdfwin.asp?c=124&dc=7&db=7&da=1964 *Φύλλο εφημερίδας «Μακεδονία» της Τρίτης 7 Ιουλίου 1964, σελ. 1 & 8'']


1964
Γουλιέλμος Πάπε

Ο **Γουλιέλμος Πάπε** (*[[γερμανικά]]*: *Pape*, 1807-1854) ήταν Γερμανός φιλόλογος και λεξικογράφος. Είναι γνωστός για την ενασχόλησή του με την Ελληνική γλώσσα.

Κατόπιν των πανεπιστημιακών του σπουδών δίδαξε σε διάφορα σχολεία Μέσης Εκπαίδευσης. Τα σπουδαιότερα έργα του είναι το *Λεξικό της Ελληνικής γλώσσας* ( δίτομο 1842 - 1843). Το έργο αυτό έγινε κλασικό για τους μελετητές της αρχαίας ελληνικής γλώσσας, το άλλο σπουδαίο έργο του είναι το *Ετυμολογικό λεξικό της ελληνικής γλώσσας* (1859). Άλλα γνωστά του έργα  είναι το *Ελληνογερμανικόν Λεξικόν* και το *Γερμανοελληνικόν Λεξικόν*.
## Παραπομπές

## Εξωτερικοί σύνδεσμοι
* Enacademic.com: ''Πάπε, Γουλιέλμος''

Κατηγορία:Γερμανοί φιλόλογοι
Κατηγορία:Γερμανοί λεξικογράφοι
Σιδηροδρομική γραμμή Θεσσαλονίκης - Αλεξανδρούπολης

Η **Σιδηροδρομική γραμμή Θεσσαλονίκης - Αλεξανδρούπολης** είναι μια ελληνική υπεραστική σιδηροδρομική γραμμή που συνδέει το πολεοδομικό συγκρότημα της Θεσσαλονίκης με την Αλεξανδρούπολη, και άλλες πόλεις της Μακεδονίας και της Θράκης. Είναι η τρίτη πιο σημαντική σιδηροδρομική γραμμή της Ελλάδας μετά την γραμμή Αθηνών - Θεσσαλονίκης και τη γραμμή Αθηνών - Καλαμπάκας, καθώς και η πιο σημαντική της βόρειας Ελλάδας. Ο ανατολικός τερματικός της, είναι το Λιμάνι Αλεξανδρούπολης, από τον οποίο εκκινούν τοπικά τρένα προς τα Δίκαια Έβρου. Η γραμμή περνάει επίσης μέσα από τη Δράμα και τη Ξάνθη, και άλλες πόλεις της βόρειας Ελλάδας.

Η γραμμή ξεκίνησε να λειτουργεί το 1896, ως προέκταση της υπάρχουσας γραμμής από την Κωνσταντινούπολη προς την Κεντρική Μακεδονία και τη Θεσσαλονίκη

Το 2017 υπογράφηκε συμφωνία μεταξύ των Πρωθυπουργών Ελλάδας-Βουλγαρίας για την εν μέρει αντικατάσταση του από την Σιδηροδρομική Εγνατία στο τμήμα Θεσσαλονίκη-Τοξότες και η οποία θα συνδέει την Θεσσαλονίκη με τα λιμάνια της Καβάλας και της Αλεξανδρούπολης καθώς και με την Βάρνα και τον Δούναβη στη Βουλγαρία.

## Νέα Σιδηροδρομική Γραμμή Θεσσαλονίκης-Καβάλας-Τοξοτών

Η γραμμή λόγω της αναγκαίας συντήρησης που πρέπει να γίνει, έχει κλείσει μερικώς για τα επιβατικά δρομολόγια, με το τμήμα Δράμα-Ξάνθη να λειτουργεί με λεωφορεία της Hellenic Train και μόνο με εμπορικές αμαξοστοιχίες. Υπάρχει προγραμματισμός ώστε το Aγγίστα/Λευκοθέα-Δράμα - Τοξότες να ενταχθεί στα τουριστικά δρομολόγια. Λόγω των γεγονότων αυτών, προωθείται η νότια χάραξη μέσω Καβάλας, από Θεσσαλονίκη προς Αλεξανδρούπολη. Ανάδοχος κατασκευής της παραλλαγής προβλέπεται στα τέλη του 2023 και παράδοση το 2028 για το τμήμα Νέα Καρβάλη-Τοξότες.

## Διαδρομή

Ο δυτικός τερματικός της γραμμής Θεσσαλονίκης - Αλεξανδρούπολης είναι ο σιδηροδρομικός σταθμός Θεσσαλονίκης στο πολεοδομικό συγκρότημα της Θεσσαλονίκης. Συνεχίζει βόρεια περνώντας από το Κιλκίς, μέχρι να φτάσει την ανατολική ακτή της λίμνης Δοϊράνης. Προχωράει κατά μήκος της βόρειας ακτής της λίμνης Κερκίνης και διασχίζει τον ποταμό Στρύμονα κοντά στο Σιδηρόκαστρο Σερρών. Η γραμμή προς τη Σόφια διακλαδώνεται εδώ και προχωράει στο τελωνείο του Προμαχώνα. Η γραμμή συνεχίζει στα ανατολικά προς τις Σέρρες και τη Δράμα. Διασχίζει τον ποταμό Νέστο στο Παρανέστι Δράμας και τον ακολουθεί μέχρι τους Τοξότες Ξάνθης. Περνάει από την Ξάνθη και την Κομοτηνή και προχωράει προς το Αιγαίο Πέλαγος, για να καταλήξει στην Αλεξανδρούπολη. Στην Αλεξανδρούπολη, υπήρχε ανταπόκριση με τη γραμμή Λιμένας Αλεξανδρούπολης - Δίκαια. Ωστόσο, υπάρχει και δυνατότητα απευθείας σύνδεσης Θεσσαλονίκης - Δικαίων, μέσω ενός δρομολογίου την ημέρα με αφετηρία το Σταθμό Θεσσαλονίκης και ένα δρομολόγιο με αφετηρία το Σταθμό Λιμένα Αλεξανδρούπολης.Δυστυχώς, σήμερα δεν εκτελούνται επιβατικά δρομολόγια στο τμήμα Αλεξανδρούπολη - Σέρρες.
## Σταθμοί και στάσεις

## Πηγές

* Οργανισμός Σιδηροδρόμων Ελλάδος, *Δήλωση Δικτύου 2026*.
* Οργανισμός Σιδηροδρόμων Ελλάδος, *Δήλωση Δικτύου 2026. Παραρτήματα*.

## Παραπομπές


Θ
Θεσσαλονίκη
*
Θ
Χριστάκης Κατσαμπάς

Ο **Χριστάκης Κατσαμπάς** ήταν Ελληνοκύπριος δημοσιογράφος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

## Βιογραφικά στοιχεία
Ο Χριστάκης Κατσαμπάς γεννήθηκε στους Άγιους Ομολογητές το 1925. Ομιλούσε, πέρα από την ελληνική, την αγγλική γλώσσα. Εργαζόταν ως δημοσιογράφος.

Την περίοδο 1967-1969 διετέλεσε Πρόεδρος της Ένωσης Συντακτών Κύπρου και την περίοδο 1990-1995 διετέλεσε πρόεδρος του διοικητικού συμβουλίου του Κυπριακού Πρακτορείου Ειδήσεων.

Απεβίωσε στις 4 Αυγούστου 2002.

## Πολιτική διαδρομή
Το 1944 έγινε μέλος του ΑΚΕΛ, στο οποίο προσλήφθηκε ως γραμματειακό προσωπικό. Ακολούθως, ανέλαβε Γενικός Γραμματέας της Ανορθωτικής Οργάνωσης Νεολαίας (ΑΟΝ), έως το 1953. Στη συνέχεια, εργοδοτήθηκε στην εφημερίδα *[[Νέος Δημοκράτης]]*. Το 1955, λόγω του αγώνα της ΕΟΚΑ, η βρετανική διοίκηση της Κύπρου έθεσε εκτός νόμου το ΑΚΕΛ, την ΑΟΝ και τον Νέο Δημοκρατή και συνέλαβε στελέχη του ΑΚΕΛ, του Χριστάκη Κατσαμπά συμπεριλαμβανομένου. Πέρασε 17 μήνες στα κρατητήρια.

Στη συνέχεια εργοδοτήθηκε στην εφημερίδα ''Ο Φιλελεύθερος'', της οποίας έγινε αρχισυντάχτης το 1960.

Συμμετείχε στις Βουλευτικές εκλογές 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων ως αριστίνδην υποψήφιος αλλά δεν εξελέγη. Ωστόσο, το 1995, επειδή ο βουλευτής εκλογικής περιφέρειας Λευκωσίας του ΔΗΣΥ, Αλέκος Μαρκίδης, διορίστηκε Γενικός Εισαγγελέας της Κυπριακής Δημοκρατίας, τη θέση του στη βουλή πήρε ο Χριστάκης Κατσαμπάς στις 2 Φεβρουαρίου 1995 ως πρώτος επιλαχών για την ΣΤ΄ Κοινοβουλευτική Περίοδο. Ωστόσο, τον Μάρτιο του 2006 το Ανώτατο Δικαστήριο ακύρωσε την εκλογή του λόγω μη διενέργειας αναπληρωματικής εκλογής.

## Τιμητικές διακρίσεις
Στις 20 Μαρτίου 2002 το Ινστιτούτο Μέσων Επικοινωνίας του Intercollege του απένειμε το *Βραβείο Συνολικής Δημοσιογραφικής Προσφοράς Θεόδουλου Φ. Κωνσταντινίδη*. Στις 9 Απριλίου 2002 η Ένωση Συντακτών Κύπρου τίμησε τον Χριστάκη Κατσαμπά για τη μισού αιώνα προσφορά του στη δημοσιογραφία.

## Παραπομπές


## Πηγές
* 
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι δημοσιογράφοι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Δίκη εξούλης

Η **Δίκη εξούλης** ήταν η δικαστική διαδικασία που μπορούσε να κινήσει κάποιος εναντίον όποιου κατείχε παράνομα ξένη ιδιοκτησία και δεν την είχε αποδώσει μέσα στη νόμιμη προθεσμία που είχε οριστεί με δικαστική απόφαση. Ο ενάγων ζητούσε να του επιστραφούν τα επιδικασθέντα ή κατασχεθέντα πράγματα ή αυτά από τα οποία αποβλήθηκε παράνομα. Αν ο ενάγων κέρδιζε τη δίκη, είχε δικαίωμα να απαιτήσει, ακόμα και δια της βίας, την περιουσία που του ανήκε ή άλλη της ίδιας αξίας.

## Παραπομπές- Σημειώσεις


## Βιβλιογραφικές αναφορές
*Δημοσθένης, Προς Ονήτορα εξούλης Α Προς Ονήτορα εξούλης Β

Κατηγορία:Αττικό Δίκαιο
Έριχ Κέστνερ

Ο  **Έριχ Κέστνερ** (*Emil Erich Kästner*, Δρέσδη, 23 Φεβρουαρίου 1899 - Μόναχο, 29 Ιουλίου 1974) ήταν Γερμανός συγγραφέας, εκδότης και σεναριογράφος.
Έγινε γνωστός ιδιαίτερα από τα παιδικά του έργα όπως ο *Αιμίλιος και οι Ντετέκτιβ*, *Η διπλή Λόττε*, *Η τάξη που πετάει*. Έγραψε επίσης πολλά κείμενα σατιρικού και κοινωνικοκριτικού περιεχομένου.

## Βιογραφία
Η οικογένεια του ήταν μια από τις μικροαστικές οικογένειες της Δρέσδης και κατοικούσε στην οδό Κένιγκσμπρυκε, στο Νόιστατ (Δρέσδη). Πολύ κοντά στην οδό αυτή, στο ισόγειο της βίλας του θείου του, βρίσκεται σήμερα το Μουσείο Έριχ Κέστνερ. Πολλά έργα του έγιναν κινηματογραφικές παραγωγές, άλλα μεταφέρθηκαν στο θέατρο.

Πολλά βιβλία του, μεταξύ των οποίων και έργα του για παιδιά, έγιναν παρανάλωμα του πυρός στις 10 Μαΐου 1933, όταν το ναζιστικό καθεστώς προχώρησε στο Ολοκαύτωμα των Βιβλίων, στην πλατεία Όπερας του Βερολίνου: Με πρωτοστάτες τους φοιτητές που είχαν προσχωρήσει στις γραμμές των Ναζί, 20.000 βιβλία συγγραφέων κάηκαν, χαρακτηριζόμενα ως αντιγερμανικά. Ο Έριχ Κέστνερ ήταν μάλιστα αυτόπτης μάρτυρας της πυράς εκείνο το βράδυ στην πλατεία της Όπερας: *«Βρισκόμουν μπροστά από το Πανεπιστήμιο, ανάμεσα σε φοιτητές, το άνθος του έθνους μας, με ναζιστικές στολές, και έβλεπα τα βιβλία μας να γίνονται παρανάλωμα του πυρός»* έγραψε αργότερα. Μην μπορώντας να διαφύγει, ο  Κέστνερ παρέμεινε στη ναζιστική Γερμανία, όπου και υπέστη σκληρή λογοκρισία και απαγόρευση της έκδοσης των έργων του.

## Παραπομπές


Κατηγορία:Γερμανοί συγγραφείς
Κατηγορία:Γερμανοί ποιητές
Κατηγορία:Γερμανοί μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Γερμανοί σεναριογράφοι
Κατηγορία:Γερμανοί εκδότες
The Ritual

***The Ritual*** είναι ο τίτλος του πέμπτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 15 Μαΐου του 1992 μέσω της δισκογραφικής εταιρείας "Atlantic Records".

Το υλικό του άλμπουμ ήταν ιδιαίτερα μελωδικό σε σχέση με την πρότερη δισκογραφία του συγκροτήματος, με τις κιθάρες να παρουσιάζουν μεγάλη ποικιλία και ο ήχος να είναι αρκετά βαρύς αλλά με χαμηλότερες ταχύτητες σε σχέση με το παρελθόν, με αποτέλεσμα να κατακριθεί το συγκρότημα ότι απέβαλλε τις thrash metal καταβολές του.

Αυτός ήταν ο τελευταίος δίσκος των Testament με τον ντράμερ Λούι Κλεμέντε στην σύνθεση τους, όπως και με τον κιθαρίστα Άλεξ Σκόλνικ, ο οποίος όμως επέστρεψε στο συγκρότημα το 2005.

Το άλμπουμ ανέβηκε στο # 55 του Billboard και μέχρι το 2007 είχε παρουσιάσει πωλήσεις που πλησίαζαν τις 485.000 αντίτυπα. Οι κριτικές που έλαβε ήταν θετικές, με το "Allmusic" να του δίνει 3,5 αστέρια με άριστα τα πέντε, το "Sputnik Music" μέσο όρο βαθμολογιών 3,5 / 5 και το "Metal Archives" 71%.

## Τραγούδια του δίσκου
**1. Signs of Chaos** *(Skolnick)* - 0:30
**2. Electric Crown** *(Billy, Skolnick, Peterson)* - 5:31
**3. So Many Lies** *(Billy, Peterson, James, Skolnick)* - 6:04
**4. Let Go of My World** *(Billy, James, Peterson)* - 3:45
**5. The Ritual** *(Billy, James, Skolnick, Peterson)* - 7:34
**6. Deadline** *(Billy, Skolnick)* - 4:47
**7. As the Seasons Grey** *(Billy, James, Skolnick, Peterson)* - 6:16
**8. Agony** *(Billy, Peterson, James)* - 4:07
**9. The Sermon** *(Billy, James, Peterson)* - 4:48
**10. Return to Serenity** *(Billy, James, Peterson)* - 6:25
**11. Troubled Dreams** *(Billy, James, Skolnick, Peterson)* - 5:14

## Θέσεις τσαρτ
***The Ritual*** *(άλμπουμ)*

***Επίσημη κυκλοφορία: [[15 Μαΐου]] [[1992]]***

## Τα μέλη των Testament
Οι μουσικοί οι οποίοι ηχογράφησαν το "*The Ritual*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα
* **[[Έρικ Πίτερσον]]** - κιθάρα
* **[[Γκρεγκ Κρίστιαν]]** - μπάσο
* **[[Λούι Κλεμέντε]]** - τύμπανα

## Παραπομπές


## Πηγές
* The Ritual - Testament | Songs, Reviews, Credits, Awards | AllMusic
* Testament - The Ritual (album review) | Sputnikmusic
* Testament - The Ritual - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1992
Τάσος Κουλαμπάς

Ο **Τάσος Κουλαμπάς** (10 Φεβρουαρίου 1897 - 24 Μαΐου 1964) ήταν Έλληνας συνδικαλιστής και πολιτικός από τη Μεσσηνία, που υπηρέτησε ως βουλευτής της Αριστεράς.

## Σταδιοδρομία
Γεννήθηκε στο Χαροκόπι Μεσσηνίας και ήταν γιος σταφιδοπαραγωγού. Πολέμησε στον Πρώτο Παγκόσμιο Πόλεμο και στο μέτωπο της Μικράς Ασίας.  Ανέπτυξε από πολύ νέος αγωνιστική και συνδικαλιστική δράση και ήταν αρχηγός του σταφιδικού κινήματος στη Μεσσηνία από το 1928 ως το 1936. Ήταν μέλος του ΚΚΕ από το 1925, στέλεχος του Αγροτικού Κόμματος και το 1944 έγινε γραμματέας του ΕΑΜ στην Πελοπόννησο. Για τα φρονήματά του υπέστη διώξεις και φυλακίσεις κατά την περίοδο της δικτατορίας του Μεταξά, από την οποία παραδόθηκε αργότερα στους Γερμανούς.

Στις εκλογές του 1958 εξελέγη βουλευτής στην εκλογική περιφέρεια Μεσσηνίας με την ΕΔΑ. Τις επόμενες χρονιές και μέχρι και τις εκλογές του 1964 ήταν ξανά υποψήφιος βουλευτής.

Απεβίωσε έπειτα από εγκεφαλικό επεισόδιο κατά την επιστροφή του από την πορεία που είχε γίνει στη μνήμη του Λαμπράκη στην Κερασίτσα Αρκαδίας, το 1964.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Μεσσηνίας
Άλμπιν Λέσκυ

Ο Αυστριακός  **Άλμπιν Λέσκυ** (Albin Lesky, 7 Ιουλίου 1896 - 28 Φεβρουαρίου 1981) ήταν κλασικός φιλόλογος και ελληνιστής από τους κορυφαίους του προηγούμενου αιώνα.
 
Γεννήθηκε το 1896 στο Γκρατς. Διετέλεσε καθηγητής στο πανεπιστήμιο της Βιέννης και ακαδημαϊκός. Το 1972 ανακηρύχτηκε επίτιμος διδάκτορας από την Φιλοσοφική Σχολή του Πανεπιστημίου Θεσσαλονίκης. Πέθανε στο Ίνσμπρουκ, το 1981, σε ηλικία 85 ετών.

Τα σημαντικότερα συγγράμματά του, που κυκλοφορούν επίσης και στα ελληνικά, είναι *Η ιστορία της ελληνικής λογοτεχνίας* (1957) και *Η τραγική ποίηση των Ελλήνων* (1956).

## Παραπομπές


Κατηγορία:Αυστριακοί φιλόλογοι
Ματίας Γιόζεφ Άνκερ

Ο **Ματίας Γιόζεφ Άνκερ** (*Matthias Joseph Anker*, 6 Μαΐου 1771 – 3 Απριλίου 1843) ήταν Αυστριακός γεωλόγος, ορυκτολόγος και χειρουργός. Μερικές πηγές αναφέρουν ως ημερομηνία γεννήσεώς του την 1η Μαΐου του 1772.

Ο Άνκερ γεννήθηκε στο Γκρατς αλλά σπούδασε στη Βιέννη. Στη συνέχεια εργάσθηκε ως χειρουργός στη μικρή πόλη Stainz. Το 1807 κλήθηκε στο Γκρατς ως ο χειρουργός της περιφέρειας αυτής και μετά από αυτό επιδόθηκε στη μελέτη της ορυκτολογίας. Τέσσερα χρόνια αργότερα έγινε βοηθός του ορυκτολόγου Φρίντριχ Μος (Mohs) στο μουσείο Johanneum του Γκρατς, στο πανεπιστήμιο του οποίου έγινε τελικώς καθηγητής της ορυκτολογίας και έφορος της συλλογής ορυκτών. Το 1839 παραιτήθηκε από τη θέση του καθηγητή, αλλά παρέμεινε ως διευθυντής των συλλογών.

Το 1828-1829 ο `Ανκερ επέβλεψε τη δημιουργία ενός καταλόγου της συλλογής ορυκτών στο Johanneum, όπου το 1833 επαναδιοργάνωσε τη συλλογή σύμφωνα με το σύστημα του Mohs. Συνέταξε επίσης τον πρώτο γεωλογικό χάρτη της Στυρίας (1835).

Το ορυκτό ανκερίτης ονομάσθηκε έτσι προς τιμή του ενώ ακόμα ο Άνκερ βρισκόταν στη ζωή, το 1825, από τον Βίλχελμ Χάιντινγκερ (1795–1871). Ο Άνκερ απεβίωσε στο Γκρατς σε ηλικία 71 ή 72 ετών.

## Εργογραφία
Ο `Ανκερ συνέγραψε σπουδαίες ορυκτολογικές μελέτες, ανάμεσα στις οποίες ξεχωρίζουν οι παρακάτω:

* *Kurze Darstellung einer Mineralogie von Steiermark* (= «Συνοπτική περιγραφή της ορυκτολογίας της Στυρίας»), Γκρατς 1809
* *Kurze Darstellung der mineralogisch-geognostischen Gebirgs-Verhältnisse der Steiermark* (= «Συνοπτική περιγραφή των ορυκτολογικών-γεωγνωστικών συνθηκών στα όρη της Στυρίας»), Γκρατς 1835.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 5 (1968), σελ. 752

Κατηγορία:Αυστριακοί γεωλόγοι
Κατηγορία:Αυστριακοί ιατροί
Άνκερ

Το σκανδιναβικό όνομα **Άνκερ** (Anker), απαντώμενο και ως επώνυμο, μπορεί να αναφέρεται σε κάποιο από τα παρακάτω πρόσωπα:

## Ως βαφτιστικό
* Άνκερ Γιόργκενσεν (γενν. 1922), πρωθυπουργός της Δανίας
* Άνκερ Έλι Πέτερσεν (γενν. 1959), συγγραφέας και καλλιτέχνης από τις Νήσους Φερόες

## Ως επώνυμο
* Άλμπερτ Άνκερ (1831-1910), Ελβετός ζωγράφος
* Άννα Άνκερ (1859-1935), Δανή ζωγράφος
* Γιόχαν Άουγκουστ Άνκερ (1871-1940), Νορβηγός ιστιοπλόος, χρυσός ολυμπιονίκης 
* Έρικ Άνκερ (1903-1994), Νορβηγός ιστιοπλόος και επιχειρηματίας, χρυσός ολυμπιονίκης 
* Κάρστεν Άνκερ (1747-1824), Νορβηγός επιχειρηματίας, κρατικός αξιωματούχος και πολιτικός
* Ματίας Γιόζεφ Άνκερ (1771/1772 - 1843), Αυστριακός ορυκτολόγος και χειρουργός
* Μίκαελ Άνκερ (1849-1927), Δανός ζωγράφος
* Μπερντ Ανκερ (1746-1805), Νορβηγός έμπορος, ο πλουσιότερος άνθρωπος στη Νορβηγία
* Νίνι Ρολ Άνκερ (1873-1942), Νορβηγή μυθιστοριογράφος και θεατρική συγγραφέας
* Πέντερ Άνκερ (1749-1824), πρωθυπουργός της Νορβηγίας

## Ως τοπωνύμιο
* Το Άνκερ είναι χωριό και μικρό ποτάμι στο Γουόρικσερ της Αγγλίας

Ανκερ
Κλεψύδρα

Η **κλεψύδρα** είναι εργαλείο μέτρησης χρόνου. Αποτελείται από δύο  γυάλινα δοχεία κατακόρυφα συνδεδεμένα (το ένα κάτω από το άλλο) που επιτρέπουν μια ρυθμιζόμενη ροή του εμπεριεχόμενου υλικού από το επάνω δοχείο προς το κάτω.  Μόλις αδειάσει το υλικό από το γυάλινο δοχείο που βρίσκεται επάνω, η κλεψύδρα μπορεί να αναστραφεί για να ξεκινήσει εκ νέου η χρονομέτρηση. Στους παράγοντες που επηρεάζουν το χρόνο που μετράται περιλαμβάνονται η ποσότητα της άμμου, το μέγεθος του γυάλινου περιέκτη, το πλάτος του λαιμού, καθώς και η ποιότητα της άμμου.

Η κλεψύδρα είτε ξύλινη, είτε γυάλινη είτε ως αμφορέας έχει στο άνω μέρος τράχηλο (αυλός) απ' όπου ρέει το ύδωρ ή η άμμος με βραδύτητα.

Χρήση της κλεψύδρας γινόταν ιδίως στα δικαστήρια για τον καθένα των διαδίκων προς αγόρευση και το «εξέρρει το ύδωρ»  ή «επίσχες το ύδωρ» δήλωνε ότι ο αγορεύων όφειλε να παύσει. Όταν όμως ενδιάμεσα εξετάζονταν οι μάρτυρες ή κάτι άλλο συνέπιπτε λέγονταν στον υπηρέτη του δικαστηρίου «επίσχες το ύδωρ», οπότε και διακόπτονταν η ροή της κλεψύδρας. 

## Παραπομπές


Κατηγορία:Αττικό Δίκαιο
Κατηγορία:Χρόνος
Κατηγορία:Ρολόγια
Ελληνικές αυτοδιοικητικές εκλογές 1978

Οι **ελληνικές αυτοδιοικητικές εκλογές 1978** διεξήχθησαν σε όλη την Ελλάδα την Κυριακή 15 Οκτωβρίου 1978 και σε 111 συνολικά δήμους χρειάσθηκαν επαναληπτικές εκλογές, οι οποίες πραγματοποιήθηκαν μια εβδομάδα αργότερα, στις 22 Οκτωβρίου 1978.

Όσον αφορά στους τρεις πολυπληθέστερους δήμους της χώρας, δήμαρχο από την Α' Κυριακή εξέλεξε μόνο η Θεσσαλονίκη, τον Μιχ. Παπαδόπουλο ο οποίος υποστηρίχθηκε από το σύνολο των κομμάτων της τότε αντιπολίτευσης (ΠΑ.ΣΟ.Κ., Κ.Κ.Ε., Ε.ΔΗ.Κ., Κ.Κ.Ε. Εσωτερικού και Ε.Δ.Α.), επικράτησε δε με ποσοστό 52,14% συγκεντρώνοντας 67.345 ψήφους. Στην Αθήνα όμως και στον Πειραιά δεν κατέστη δυνατή η εκλογή δημάρχου. Για το δεύτερο γύρο προκρίθηκαν ο κυβερνητικός υποψήφιος Γεώργιος Πλυτάς που έλαβε 153.248 ψήφους (42,17%) κι ο Δημήτρης Μπέης με 147.566 ψήφους (40,61%) ο οποίος ήταν ήδη επιτυχημένος δήμαρχος Ζωγράφου και υποστηρίχθηκε από το μεγαλύτερο μέρος της αντιπολίτευσης, στην Αθήνα και οι Αριστείδης Σκυλίτσης με 58.355 ψήφους (48,69%) που ήταν ο προηγούμενος, διορισμένος από τη δικτατορία δήμαρχος της πόλης και τώρα εμφανιζόταν ως ανεξάρτητος, Γεώργιος Κυριακάκος με 54.730 ψήφους (45,66%) που υποστηρίχθηκε από την αντιπολίτευση, στον Πειραιά. Στην Αθήνα τρίτος ήλθε ο συνδυασμός του σπουδαίου μουσικοσυνθέτη Μίκη Θεοδωράκη (που υποστηρίχθηκε από το Κ.Κ.Ε.) με ποσοστό 16,31%.

Χαρακτηριστικά των εκλογών υπήρξαν το μεγάλο ποσοστό αποχής που καταγράφηκε την Α΄ Κυριακή, αγγίζοντας σε ορισμένες περιπτώσεις το 40% και η υποχώρηση των υποψηφίων που υποστηρίχθηκαν από την τότε κυβέρνηση της Ν.Δ. σε ολόκληρη σχεδόν την επαρχία, με πιο χαρακτηριστικά τα παραδείγματα των εκλεγμένων από την πρώτη Κυριακή δημάρχων σε Πάτρα (Θεόδωρος Άννινος με 57,30%), Ηράκλειο Κρήτης (Εμμανουήλ Καρέλης, 56,50%), Βόλο (Μιχαήλ Κουντούρης, 57,60%), Καρδίτσα (Χαράλαμπος Γιούτσικος, 54%), Άρτα (Νικόλαος Σιμετζής, 52%) κ.α. Σημαντική όμως ήταν και η άνοδος του Κ.Κ.Ε. που εξέλεξε κομμουνιστές δημάρχους σε αρκετούς δήμους, όπως σε Ταύρο (Βακαλόπουλος), Ελευσίνα (Λεβέντης), Καισαριανή (Μακρής), Πετρούπολη (Παξιμαδάς) κ.α. σε Θεσσαλονίκη, βόρεια Ελλάδα. Η κυβέρνηση ερμηνεύοντας το αποτέλεσμα υποστήριξε ότι τα κριτήρια των ψηφοφόρων δεν ήταν κομματικά, ενώ η αντιπολίτευση χαιρέτησε τη νίκη των λεγόμενων "δημοκρατικών δυνάμεων".

## Ο δεύτερος γύρος
* Στην Αθήνα επικράτησε ο Δ. Μπέης με ποσοστό 57,22% έναντι 42,78% που συγκέντρωσε ο αντίπαλός του Γ. Πλυτάς. Ο Δ. Μπέης εξέλεξε 20 δημοτικούς συμβούλους, μεταξύ των οποίων ο Λάμπρος Κωνσταντάρας (δεν είχε σχέση με τον γνωστό ηθοποιό) που έλαβε 13.580 ψήφους, ενώ ο Γ. Πλυτάς 10 συμβούλους, στους οποίους περιλαμβάνονταν οι Γιάννης Γκιωνάκης (πρώτος με 20.158 ψήφους), Λουκάς Μπάρλος (19.290 ψήφοι), Παύλος Γιαννακόπουλος (13.487), Γιώργος Σιδέρης (12.286) και Κώστας Λινοξυλάκης (11.130).
* Στον Πειραιά επικράτησε ο Γ. Κυριακάκος με ποσοστό 53,43%, έναντι 46,57% του Σκυλίτση τον οποίο απέφυγε χαρακτηριστικά να υποστηρίξει η κυβέρνηση.

## Πηγές
* [Εφημερίδα "Μακεδονία", φύλλο [Τρίτη]ς 17 Οκτωβρίου 1978, σελ. 1 & 6]
* [Εφημερίδα "Μακεδονία", φύλλο [Τετάρτη]ς 25 Οκτωβρίου 1978, σελ. 7]

## Παραπομπές


1978
Εξύβριση

Η **Εξύβριση** (ύβρις), σύμφωνα με το Αττικό δίκαιο , αποτελούσε παράπτωμα, όταν εκδηλώνεται σε δημόσιο χώρο. Αν κάποιος προβαίνει σε εξύβριση σε κλειστό χώρο αυτό δεν επισύρει ποινή.
## Σύνοψη
Στον Άρειο Πάγο που δίκαζε περιπτώσεις ανθρωποκτονίας, ο κατήγορος, που δεν χορηγούσε αιδώ, στεκόταν πάνω σ΄ ένα πέτρινο βάθρο που τ΄ονόμαζαν *λίθον αναιδείας*, ενώ ο κατηγορούμενος πάνω στον *λίθον ύβρεως*. Καθένας είχε το δικαίωμα να εκφωνήσει δύο λόγους. Μετά τον πρώτο του λόγο ο κατηγορούμενος μπορούσε ακόμα να ζητήσει και να πετύχει να αυτοεξοριστεί εγκαταλείποντας τη περιουσία του.

## Παραπομπές

## Πηγή
*Αριστοτέλης, Ρητορική/1 1374a
*Αναστάσιος Αρβανιτάκης,  Αιδώς «Η φύση και η σημασία του σεβασμού και της ντροπής στη ηθική ζωή των αρχαίων Ελλήνων», Ανάτυπο από τον VIII τόμο, τεύχος II της επιστημονικής επετηρίδας της Α.Β.Σ.Θ. 1984

Κατηγορία:Αττικό Δίκαιο
Ελληνικές αυτοδιοικητικές εκλογές 1982

Οι **ελληνικές αυτοδιοικητικές εκλογές 1982** διεξήχθησαν σε όλη την Ελλάδα την Κυριακή 17 Οκτωβρίου του 1982, ακριβώς ένα χρόνο μετά τη μεγάλη νίκη του ΠΑΣΟΚ στις εθνικές εκλογές του 1981 (18 Οκτωβρίου 1981). Ο δεύτερος γύρος των εκλογών, όπου αυτό χρειάσθηκε, πραγματοποιήθηκε μια εβδομάδα αργότερα, στις 24 Οκτωβρίου 1982. Και στους τρεις μεγάλους δήμους εκλέχθηκαν οι υποψήφιοι που υποστήριξε η κυβέρνηση, ενώ ισχυρή παρέμεινε και η δύναμη της αριστεράς. Στην Αθήνα επανεκλέχθηκε ο Δημήτρης Μπέης επικρατώντας του τότε βουλευτή της ΝΔ και μετέπειτα πρωθυπουργού Τζ. Τζαννετάκη. Στον Πειραιά ο Γιάννης Παπασπύρου (με 72.233 ψήφους και ποσοστό 54,26%) υποσκέλισε τον προηγούμενο στον α' γύρο Αρ. Σκυλίτση (τελικά 60.664 ψήφοι και ποσοστό 45,74%). Στη Θεσσαλονίκη εκλέχθηκε ο Θεοχάρης Μαναβής ο οποίος συγκέντρωσε το 55,10% των ψήφων (34,10% είχε στον πρώτο γύρο) σε βάρος του Σωτ. Κούβελα της ΝΔ που έφτασε στο 44,48% έναντι 40,86% που είχε πάρει στον πρώτο γύρο. Στην Πάτρα εκλέχθηκε ο Θεόδωρος Άννινος (ΚΚΕ) με ποσοστό ψήφων 52,28% (είχε λάβει μόλις 30,26% κατά τον πρώτο γύρο) έναντι 47,72% του Δημήτρη Καράβολα που είχε την υποστήριξη του ΠΑΣΟΚ. Εκτός όμως από την Αθήνα, τη Θεσσαλονίκη, τον Πειραιά και την Πάτρα, επαναληπτικές εκλογές έγιναν σε πέντε ακόμα μεγάλους δήμους. 
## Αποτελέσματα του α΄γύρου
* Αθήνα: Μπέης 38,25%, Τζαννετάκης 37,92%, Βασίλης Εφραιμίδης (ΚΚΕ) 18,52%, Βιργινία Τσουδερού 3,29% και Δημήτρης Παναγόπουλος 1,45%.  
* Πειραιάς: Σκυλίτσης 42,02%, Παπασπύρου 36,72%, Δημήτρης Σαλπέας (ΚΚΕ) 20,07%, Βασίλης Λεβέντης 1,20%. 

## Παραπομπές


1982
Γαμαλιήλ (αποσαφήνιση)

Με το όνομα **Γαμαλιήλ** (εκ του εβραϊκού Γαμλιήλ ή Γαμιλιήλ) φέρονται τα ακόλουθα θρησκευτικά πρόσωπα Ιουδαϊσμού, Χριστιανισμού και χριστιανικής παράδοσης.

* Γαμαλιήλ (του Μανασσή)
* Γαμαλιήλ (αρχάγγελος)
* Γαμαλιήλ Α΄ ή Άγιος Γαμαλιήλ
* Γαμαλιήλ Β΄
* Γαμαλιήλ Γ΄
* Γαμαλιήλ Δ΄
* Γαμαλιήλ Ε΄
* Γαμαλιήλ Στ΄
Διελκυστίνδα στους Θερινούς Ολυμπιακούς Αγώνες 1904

Στους **[[Θερινοί Ολυμπιακοί Αγώνες 1904|Θερινούς Ολυμπιακούς Αγώνες του 1904]]** στο Σαιντ Λούις διεξήχθη ένα αγώνισμα **[[διελκυστίνδα]]ς** ανδρών. Διοργανώθηκε το διήμερο 31 Αυγούστου - 1 Σεπτεμβρίου 1904 στο Φράνσις Φιλντ. Στους αγώνες έλαβαν μέρος συνολικά 30 αθλητές από τρεις χώρες, χωρισμένες σε έξι ομάδες των πέντε αθλητών.

## Συμμετέχουσες χώρες
Οι τρεις χώρες που συμμετείχαν είναι οι εξής (σε παρένθεση ο αριθμός των αθλητών):

* 20px|border|Ελλάδα Ελλάδα (5)
*  Ηνωμένες Πολιτείες (20)
*  Νότια Αφρική (5)

## Σύνοψη αγωνίσματος
[300px|μικρογραφία|δεξιά|Στιγμιότυπο από το αγώνισμα κατά τη διάρκεια των [Θερινοί Ολυμπιακοί Αγώνες 1904|Αγώνων του 1904.]]

Στους προημιτελικούς που διεξήχθησαν στις 31 Αυγούστου 1904, η Μιλγουόκι Αθλέτικ Κλαμπ απέκλεισε τους Μπόερς από τη Νότια Αφρική και η ομάδα Σαιντ Λούις 1 τον Πανελλήνιο Γυμναστικό Σύλλογο από την Ελλάδα. Οι ομάδες Νιου Γιορκ Αθλέτικ Κλαμπ και Σαιντ Λούις 2 πέρασαν άνευ αγώνα στα ημιτελικά. Εκεί, η Νιου Γιορκ Αθλέτικ Κλαμπ νίκησε τη Σαιντ Λούις 2 και την επόμενη ημέρα (1 Σεπτεμβρίου), η Μιλγουόκι Αθλέτικ Κλαμπ απέκλεισε τη Σαιντ Λούις 1. 

Στον τελικό του αγωνίσματος, η Μιλγουόκι Αθλέτικ Κλαμπ νίκησε τη Νιου Γιορκ Αθλέτικ Κλαμπ και κατέκτησε το χρυσό μετάλλιο. Παράλληλα, οι δύο ηττημένοι των ημιτελικών αγωνίστηκαν μεταξύ τους, με τον νικητή (Σαιντ Λούις 1) να έχει το δικαίωμα για έναν επιπλέον αγώνα με τον ηττημένο του τελικού (Νιου Γιορκ Αθλέτικ Κλαμπ), με έπαθλο το ασημένιο μετάλλιο. Η Νιου Γιορκ Αθλέτικ Κλαμπ δεν εμφανίστηκε στον εν λόγω αγώνα, με αποτέλεσμα το ασημένιο μετάλλιο να απονεμηθεί τελικά στη Σαιντ Λούις 1 και το χάλκινο στη Σαιντ Λούις 2.

## Τελική κατάταξη

## Πίνακας μεταλλίων

## Παραπομπές


## Πηγές
* Λίστα νικητών μεταλλίων (Διεθνής Ολυμπιακή Επιτροπή)
* 
* 
*
Ελληνικές αυτοδιοικητικές εκλογές 1907

Οι **ελληνικές αυτοδιοικητικές εκλογές 1907** πραγματοποιήθηκαν την Κυριακή 1 Ιουλίου του 1907 σε όλη την τότε ελληνική επικράτεια, της οποίας τα προς βορρά σύνορα περιορίζονταν εκείνη την εποχή έως και τη Θεσσαλία (πλην της Ελασσόνας), ενώ εκτός εθνικού κορμού βρίσκονταν ακόμη τα Δωδεκάνησα, τα λοιπά νησιά του Αιγαίου (πλην Κυκλάδων) και η Κρήτη. Στις δημοτικές εκλογές του 1907 χρησιμοποιήθηκε για τελευταία φορά το πολύπλοκο σύστημα ψηφοφορίας δια "σφαιριδίου", το οποίο αντικαταστάθηκε στη συνέχεια με την καθιέρωση εκλογικού βιβλιαρίου και ψηφοδέλτιου. Αιματηρά επεισόδια με νεκρούς και τραυματίες σημειώθηκαν σε αρκετές περιοχές, ως αποτέλεσμα των έντονων πολιτικών παθών που επικρατούσαν. Στην Αθήνα επικράτησε για τρίτη συνεχόμενη φορά ο Σπυρίδων Μερκούρης με 10.710 "λευκάς" ψήφους, έναντι 7.825 ψήφων του μοναδικού αντιπάλου του Άγ. Πυρρή, επί συνόλου 18.196 ψηφισάντων. Ο Πυρρής δεν αναγνώρισε το αποτέλεσμα καταγγέλοντας νοθεία Στον Πειραιά εκλέχθηκε ο Δημοσθένης Ομηρίδης Σκυλίτσης με 4.522 ψήφους, έναντι 3.742 ψήφων του Θεόδωρου Ρετσίνα, 3.634 του Παύλου Δαμαλά και 2.646 του Δημ. Μπινιάρη (αναφερόμενο σύνολο ψηφισάντων: 9.231) Στην Πάτρα επανεκλέχθηκε(όπως στα 1899 και 1903) ο Δημήτριος Βότσης (4.880 ψήφοι), ενώ στην Κέρκυρα κέρδισε το δήμο ο Δημήτριος Κόλλας. Σε Πύργο, Μεσολόγγι, Χαλκίδα και Αιτωλικό δήμαρχοι αναδείχθηκαν οι Χρ. Στεφανόπουλος, Σπυρίδων Στάικος, Μιχαήλ Κακαράς και Αθανάσιος Μπάφας, αντίστοιχα.
Στις 6 Απριλίου 1908, σε επαναληπτική εκλογή στον δήμο Θρονίου της Λοκρίδας εξελέγη δήμαρχος ο Εμμ. Κουλτόπουλος.

## Πηγές
* [''Πρωτοσέλιδο εφημερίδας "''Εμπρός''", του φύλλου της [Δευτέρα]ς 2 Ιουλίου 1907 με τίτλο: "Τα αποτελέσματα των εκλογών καθ' όλον το κράτος"(βλέπε και σελ. 3 & 4)'']

## Παραπομπές


1907
War Heroes (άλμπουμ)

***War Heroes*** είναι ο τίτλος έκτου στούντιο άλμπουμ του Τζίμι Χέντριξ (τρίτου μετά θάνατον), το οποίο περιέχει ηχογραφήσεις που πραγματοποίησε από τον Απρίλιο του 1967 μέχρι τον Ιούλιο του 1970. Ο δίσκος κυκλοφόρησε σε μορφή δίσκου βινυλίου τον Οκτώβριο του 1972 μέσω της δισκογραφικής εταιρείας "Polydor Records". Η παραγωγή του πραγματοποιήθηκε από τον Έντι Κρέιμερ και τον Τζον Τζάνσεν.

Το άλμπουμ σκαρφάλωσε στο # 48 του Billboard και το # 23 στην Μεγάλη Βρετανία και ήταν η πρώτη κυκλοφορία του Χέντριξ η οποία δεν έλαβε βράβευση χρυσού ή πλατινένιου δίσκου.

## Τραγούδια του δίσκου

## Θέσεις τσαρτ
***War Heroes*** *(άλμπουμ)*

***Επίσημη κυκλοφορία: [[1 Οκτωβρίου]] [[1972]]***

## Τα μέλη των Experience
Οι μουσικοί οι οποίοι ηχογράφησαν το "*War Heroes*" είναι οι εξής:

* **[[Τζίμι Χέντριξ]]** - κιθάρα, φωνητικά, μπάσο στο "*Bleeding Heart*"
* **[[Μπίλι Κοξ]]** - μπάσο στα "*Peter Gunn Catastrophe*", "*Stepping Stone*" και "*Izabella*"
* **[[Νόελ Ρέντινγκ]]** - μπάσο στα "*Highway Chile*", "*Tax Free*" και "*Midnight*"
* **[[Μιτς Μίτσελ]]** - τύμπανα
* **[[Μπάντι Μάιλς]]** - τύμπανα στο "*Izabella*"

## Παραπομπές


## Πηγές
* War Heroes - Jimi Hendrix | Songs, Reviews, Credits, Awards | AllMusic
* Jimi Hendrix - War Heroes at Discogs
* Jimi Hendrix War Heroes Album Review | Rolling Stone 

Κατηγορία:Δισκογραφία του Jimi Hendrix
Κατηγορία:Άλμπουμ του 1972
Προβούλευμα

Το **Προβούλευμα**  στην Αθηναϊκή δημοκρατία ήταν προκαταρκτική απόφαση ή διάταξη της βουλής, η οποία συζητούσε όλα όσα επρόκειτο να υποβληθούν στην εκκλησία του δήμου. Αν η γνωμοδότηση αυτή της βουλής ήταν θετική, το προβούλευμα εισάγονταν στην εκκλησία του δήμου και, αν λάμβανε και εκεί έγκριση, γινόταν βούλευμα. Αν η βουλή δεν έκανε δεκτά τα σχέδια ψηφισμάτων που της υποβάλλονταν, δεν τα παρέπεμπε στην εκκλησία του δήμου, ενώ όποιος τυχόν το έκανε, διωκόταν για παράνομη πράξη.

## Βιβλιογραφικές αναφορές
*Δημοσθένης, Κατ΄ Ανδροτίωνος παρανόμων 5
Κατηγορία:Αττικό Δίκαιο
Μήνυσις

Η **Μήνυσις** ήταν η καταγγελία που γινόταν σε περιπτώσεις προδοσίας και υπόνοιας για την ανατροπή του δημοκρατικού πολιτεύματος και σκοπό είχε να αποκαλυφτεί το έγκλημα πριν την εκτέλεσή του. Κάθε άτομο, άνδρας ή γυναίκα, ελεύθερος ή δούλος, Αθηναίος ή ξένος, μπορούσε να παρουσιαστεί στη βουλή ή στην εκκλησία του δήμου και να αποκαλύψει το όνομα κάποιου προδότη ή υπονομευτή του πολιτεύματος. Στη συνέχεια τα όργανα αυτά αποφάσιζαν πως θα δράσουν, χωρίς ο πληροφοριοδότης να είναι αναγκασμένος να βρεθεί σε θέση κατηγόρου. Όσο για τη σύσταση εξεταστικής των πραγμάτων επιτροπής, όπως λέμε σήμερα, ήταν μέτρο που κινητοποιούνταν σε έκτακτες περιπτώσεις· το πιο γνωστό παράδειγμα είναι η περίπτωση του 415 π.Χ.. οπότε βρέθηκαν ακρωτηριασμένα τα αγάλματα  (οδοδείκτες) του Ερμή.
## Βιβλιογραφικές αναφορές
*Δημοσθένης, Κατά Τιμοκράτους 11 
Κατηγορία:Αττικό Δίκαιο
Δοκιμασία

Η **Δοκιμασία** ήταν θεσμός του Αττικού δικαίου, που προέβλεπε να ελέγχεται ο κληρωθείς άρχοντας, στρατηγός,  υποψήφιος βουλευτής και ο καθένας που διεκδικούσε δημόσιο αξίωμα, ενώπιον της βουλής για τις προηγούμενες πράξεις του και, αν δεν υπήρχε κάτι το επιλήψιμο στην ιδιωτική και δημόσια ζωή, τότε  εκλέγονταν στην ανάλογη θέση.
## Θεματολογία
Προτού αναλάβει κάθε αξιωματούχος, και όχι μόνο οι εννέα άρχοντες, τη δημόσια θέση για την οποία είχε κληρωθεί, περνούσε από *δοκιμασίαν*, έλεγχο δηλαδή από τη βουλή των πεντακοσίων και από το δικαστήριο, μετά τη θετική έκβαση της οποίας μπορούσε να εγκατασταθεί στο αξίωμά του. Η *δοκιμασία* αφορούσε το ήθος του προσώπου στη δημόσια και ιδιωτική ζωή του, την εκπλήρωση των υποχρεώσεων του προς την πόλη, τη γνησιότητα της καταγωγής του, ενώ κατά τη διαδικασία αυτή διατυπώνονταν, αν υπήρχαν, αντιρρήσεις των άλλων πολιτών για τον δοκιμαζόμενο.

## Βιβλιογραφικές αναφορές
*Λυσίας, Περί της Ευάνδρου Δοκιμασίας
*Υπέρ Μαντιθέου
*Απολογία περί δωροδοκίας

Κατηγορία:Αττικό Δίκαιο
Τζάκομο Καβεντόνε

Ο **Τζάκομο Καβεντόνε** ή **Καβεντόνι** (ιταλ.: *Giacomo Cavedone* ή *Cavedoni*, 1577 – 1660) ήταν Ιταλός ζωγράφος του Μπαρόκ, που ανήκε στη σχολή της Μπολόνια.

## Βιογραφικά στοιχεία
Ο Καβεντόνε ανήκε στη γενιά ζωγράφων που μαθήτευσε ή εμπνεύσθηκε από τον Αγκοστίνο Καρράτσι. Γεννήθηκε στο Σασσουόλο, κοντά στη Μόντενα, και μπόρεσε να κερδίσει μία τριετή υποτροφία για να μαθητεύσει κοντά στους Αννίμπαλε Καρράτσι και Μπερναντίνο Μπάλντι. Το 1609 παρεπιδήμησε στη Ρώμη επί ένα έτος, για να εργασθεί υπό τον Γκουίντο Ρένι, ενώ είναι γνωστό ότι εργάσθηκε στη Βενετία το 1612-1613.

Η σταδιοδρομία του ως ζωγράφου διακόπηκε από αρκετές κακοτυχίες: το 1623 έπεσε από σκαλωσιά σε μία εκκλησιά και το 1630 η σύζυγος και τα τέκνα του πέθαναν από πανώλη. Ο ίδιος έζησε ως το 1660 και πέθανε φτωχός. 

Τα κυριότερα έργα του είναι η *Προσκύνηση των Μάγων*, οι *4 γιατροί*, *Ο Μυστικός Δείπνος* και το αριστούργημά του, η μεγάλη σύνθεση για ιερό *Παρθένος και Θείο Βρέφος εν δόξη μετά των Αγίων Πετρωνίου και `Αλο*, που βρίσκεται σήμερα στην Πινακοθήκη της Μπολόνια (1614)


File:Ascension_of_Christ_LACMA_M.2007.105.jpg|*Η Ανάληψη*, 1640 Λος Άντζελες, County Museum of Art  
File:Giacomo_Cavedone_Adoración_de_los_Pastores_Museo_del_Prado._Madrid.jpeg|* Η προσκύνηση των ποιμένων*, Μαδρίτη, Μουσείο του Πράδο     


## Παραπομπές


## Πηγές
* *The Art of Corregio and the Carracci*, μονογραφία (1986-7)
* 

## Εξωτερικοί σύνδεσμοι
* 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 17ου αιώνα
Βαγγέλης Σειληνός

Ο **Ευάγγελος Βασιλάτος**, ευρύτερα γνωστός ως **Βαγγέλης Σειληνός** (12 Απριλίου 1936 - 2 Μαΐου 1998), ήταν Έλληνας ηθοποιός, χορευτής, χορογράφος και σκηνοθέτης.

## Βιογραφία
Γεννήθηκε στην Αίγινα το 1936, μεγάλωσε στο Μεταξουργείο.

Τον τότε νεαρό μαθητή του σχολείου ανακάλυψε ο χορογράφος Μανώλης Καστρινός και χάρη στον σωματότυπο και την κίνησή του του πρότεινε να γραφτεί στη σχολή χορού του. Ο Σειληνός δέχτηκε και λίγα χρόνια αργότερα, στον συγκεκριμένο χώρο, γνώρισε τη Ραλλού Μάνου, η οποία παράλληλα με την ίδρυση του σωματείου Ελληνικό Χορόδραμα του πρότεινε να συμμετέχει στην ομάδα της, όπου βρέθηκε πλέον στο πλευρό και άλλων μεγάλων προσωπικοτήτων του χώρου. Στις αρχές της δεκαετίας του 1960 είναι πλέον γνωστός και στα κινηματογραφικά πλατό, όπου ο (παλαιότερα χορευτής) Γιάννης Δαλιανίδης τον πείθει να συνδέσει την ηθοποιία με τον χορό συμμετέχοντας μαζί τους σε όλα τα κινηματογραφικά μιούζικαλ που, τελικά, τον έκαναν ευρύτερα γνωστό.

Εμφανίστηκε σε ταινίες μεταξύ των οποίων: *[[Γοργόνες και Μάγκες|Γοργόνες και μάγκες]]*, *[[Μαριχουάνα stop!]]*, *[[Η Παριζιάνα (ταινία)|Η Παριζιάνα]]*, *[[Μια Ελληνίδα στο χαρέμι]]* και *[[Ξυπόλυτος πρίγκηψ]]*.

Έκανε δύο γάμους και με τη δεύτερη σύζυγό του απέκτησαν δύο παιδιά. Πρώτη του σύζυγος ήταν η Μαρία Ιωαννίδου.

Απεβίωσε στις 2 Μαΐου του 1998 στο Ιατρικό Κέντρο Αθηνών κατά τη διάρκεια εγχείρησης ανοιχτής καρδιάς.

## Εργογραφία

### Χοροδράματα

### Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Έλληνες χορευτές
Κατηγορία:Έλληνες χορογράφοι
Κατηγορία:Έλληνες ηθοποιοί κινηματογράφου
Πρυτανεία

**Πρυτανεία**, ονομαζόταν το χρονικό διάστημα τριάντα πέντε ή τριάντα έξι ημερών, δηλαδή το ένα δέκατο του Αθηναϊκού έτους, κατά το οποίο την εκτελεστική εξουσία ασκούσαν οι πενήντα πρυτάνεις, μέλη της βουλής, που ανήκαν σε μια συγκεκριμένη φυλή.

## Βιβλιογραφικές αναφορές
*Πλάτων, Απολογία Σωκράτους 32b 2-3 «καὶ ἔτυχεν ἡμῶν ἡ φυλὴ Ἀντιοχὶς πρυτανεύουσα ὅτε ὑμεῖς τοὺς δέκα στρατηγοὺς τοὺς οὐκ ἀνελομένους τοὺς ἐκ τῆς ναυμαχίας ἐβουλεύσασθε ἁθρόους κρίνειν, παρανόμως, ὡς ἐν τῷ ὑστέρῳ χρόνῳ πᾶσιν ὑμῖν ἔδοξεν».
*Δημοσθένης, Κατά Τιμοκράτους 20
Κατηγορία:Αττικό Δίκαιο
Ευρωπαϊκή Αλληλεγγύη

μικρογραφία|δεξιά|250px|Το λογότυπο του Μπλοκ του Πέτρο Ποροσένκο.
Η **Ευρωπαϊκή Αλληλεγγύη** (ουκρανικά: Європейська Солідарність) είναι ένα Ουκρανικό πολιτικό κόμμα το οποίο ιδρύθηκε στις 5 Μαΐου 2000. Τον Μάρτιο του 2001 το κόμμα ονομαζόταν επισήμως **Αλληλεγγύη** (ουκρανικά: Солідарність), ενώ προέκυψε ύστερα από διάσπαση στο Σοσιαλδημοκρατικού Κόμματος της Ουκρανίας (ενωμένο).  Το κόμμα ήταν πάντα συνδεδεμένο με τον Πέτρο Ποροσένκο. Μετά από διάφορα προβλήματα που οδήγησαν στη διάλυση του κόμματος στα τέλη του 2013, ο Ποροσένκο παρέτεινε τη ζωή του κόμματος μετονομάζοντας το κόμμα Εθνική Συμμαχία Ελευθερίας και Ουκρανικού Πατριωτισμού «Επίθεση» (ουκρανικά: Національний Альянс свободи та Українського Патріотизму «НАСТУП») σε **Πανουκρανική Ένωση Αλληλεγγύη** (ουκρανικά: Всеукраїнське об’єднання «Солідарність»). Στις 17 Αυγούστου 2014 το κόμμα μετονομάστηκε σε Μπλοκ του Πέτρο Ποροσένκο.

## Παραπομπές


Κατηγορία:Ουκρανικά πολιτικά κόμματα
Ιερομηνία (Αττικό δίκαιο)

**Ιερομηνία** ήταν η περίοδος, κατά την οποία, λόγω κάποιας θρησκευτικής γιορτής, αναστέλλονταν οι εχθροπραξίες τη πόλης, αλλά και πολλές δημόσιες λειτουργίες, όπως οι συνεδριάσεις της εκκλησίας του δήμου και των δικαστηρίων, η εκτέλεση δικαστικών αποφάσεων ή κατασχέσεων κ.λ.π. Ορισμένες φορές, όπως στα Διονύσια και τα Θαργήλια, δινόταν πρόσκαιρα ελευθερία στους κρατουμένους για να μπορέσουν να συμμετάσχουν στις θρησκευτικές τελετές. Κατά τον Ησύχιο εορτάσιμος ημέρα, *ιερά εορτή κατά μήνα*.

## Βιβλιογραφικές αναφορές
*Δημοσθένης, Κατά Τιμοκράτους 29.8

Κατηγορία:Αττικό Δίκαιο